بدر الدین اجمل

بدر الدین اجمل  کی ولادت 12 فروری 1950ء کو ہوئی۔ وہ بھارت کے سیاست دان ہیں اور دھوبری سے رکن پارلیمان بھی ہیں۔ انہوں نے آسام یونائیٹیڈ ڈیموکریٹک فرنٹ کےنام سے ایک سیاست جماعت کی بنیاد رکھی۔ پھر اس کا نام بدل کر آل انڈیا ئونائیٹیڈ ڈیموکریٹک فرنٹ کر دیا۔ انہوں نے بھارت اور خصوصا آسام کی سیاست میں اپنی ایک پہچان بنائی۔ وہ صوبہ آسام کے جمعیت علمائے ہند کے صدر بھی ہیں۔

سماجی فعالیت 
مولانا بدر الدین اجمل دار العلوم دیوبند کے فارغ ہیں۔ وہ ایک عالم دین، تاجر، صنعت کار اور سماجی کارکن ہیں۔
انہوں نے حاجی عبد المجید میموریل ٹرسٹ کی بنیاد رکھی جس کے تحت ہوجائی، آسام میں ایک ہسپتال اور ریسرچ سینٹر چل رہا ہے۔

سیاسی سرگرمی 
2006ء میں انہوں نے آسام اسمبلی انتخابات میں دو جگہوں سے قسمت آزمائی اور دونون جگہ انہیں کامیابی ملی۔ اور جیت کا فرق بھی کافی نمایاں تھا۔ انہیں اے یو ڈی ایف کا صدر منتخب کیا گیا اور پارٹی نے اپنے پہلے ہی الیکشن میں 10 نشستیں جیت لیں۔
آسام اسمبلی انتخابات، 2011ء میں پارٹی نے 18 نشستوں پر کامیابی حاصل کی اور آسام کی سب سے بڑی حزب مخالف پارٹی بن گئی۔
آسام فسادات، 2012ء کے بعد کئی لوگوں نے ان پر اشتعال انگیز بیان کا الزام لگایا۔
ابھی مولانا اجمل رکن پارلیمان ہیں۔ دھوبری سے وہ لگاتار تیسری مرتبہ (2009ء، 2014ء اور 2019ء) جیت چکے ہیں۔

تعلیمی سرگرمی 
مولانا اجمل آسام ساہتیہ سبھا کی ہوجائی سیشن کمیٹی کے صدر نشین تھے۔ وہ جیا نگر مدرسہ کے دارالحدیث کے بھی صدر تھے۔

حوالہ جات 

1950ء کی پیدائشیں
آسام سے لوک سبھا کے ارکان
بقید حیات شخصیات
بھارتی کاروباری افراد
بھارتی مسلم شخصیات
پندرہویں لوک سبھا کے اراکین
سترہویں لوک سبھا کے ارکان
سولہویں لوک سبھا کے اراکین
ضلع دھوبری کی شخصیات
دار العلوم دیوبند کے فضلا
بیسویں صدی کی بنگالی شخصیات
اکیسویں صدی کی بنگالی شخصیات
Short description is different from Wikidata
اکیسویں صدی کے ہندوستانی مسلمان